DA Den Europæiske Unions Tidende C 358/1

SAMARBEJDSAFTALE

om gennemførelsen af Kommissionens afgørelse K(2010) 7499

mellem Europa-Kommissionen og Den Europæiske Investeringsbank

2010/C 358/01

INDHOLDSFORTEGNELSE

AFSNIT 1 INDLEDENDE BESTEMMELSER

Artikel 1 Definitioner

Artikel 2 Formål

Artikel 3 Principper og rammer for samarbejdet

Artikel 4 EIB’s rolle

Artikel 5 Kommissionens rolle

Artikel 6 Oversigt over opgaver

AFSNIT 2 PROJEKTUDVÆLGELSE

Artikel 7 Forberedelse af udbudsmateriale

Artikel 8 Proceduremanual

Artikel 9 Forberedelse af forslagsindkaldelserne

Artikel 10 Forslagsevaluering og opfølgning

AFSNIT 3 MONETARISERING AF KVOTER, FORVALTNING OG UDBETALING AF INDTÆGTER

Artikel 11 Overførsel af kvoter til EIB

Artikel 12 Monetarisering af kvoter

Artikel 13 Indtægtsforvaltning

Artikel 14 Udbetaling af indtægterne

AFSNIT 4 AFSLUTTENDE BESTEMMELSER

Artikel 15 Ansvar

Artikel 16 Vederlag og udgifter

Artikel 17 Ændring af vederlag og tidsplaner

Artikel 18 EIB-lån

Artikel 19 Rapportering

Artikel 20 Revision

Artikel 21 Styringskomité

Artikel 22 Fortrolighed

Artikel 23 Gennemsigtighed

Artikel 24 Ikrafttrædelse

Artikel 25 Ophør

Artikel 26 Lovvalg og bilæggelse af tvister

Artikel 27 Ændringer, frafald og samtykker

Artikel 28 Overdragelse

Artikel 29 Meddelelser

Artikel 30 Bilag

Denne samarbejdsaftale er indgået mellem:

Europa-Kommissionen (i det følgende benævnt »Kommissionen«)

Rue de la Loi/Wetstraat 200, 1049 Bruxelles/Brussel, BELGIQUE/BELGIË, repræsenteret med henblik på denne aftales undertegnelse af Jos DELBEKE, generaldirektør, Generaldirektoratet for Klima,

på den ene side og

Den Europæiske Investeringsbank (i det følgende benævnt »EIB«),

98-100, boulevard Konrad Adenauer, 2950 Luxembourg, LUXEMBOURG, repræsenteret med henblik på denne aftales undertegnelse af Simon BROOKS, næstformand,

på den anden side,

(i det følgende benævnes Kommissionen og EIB under et »parterne«),

Ud fra følgende betragtninger:

a) Ifølge artikel 10a, stk. 8, i direktiv 2003/87/EF (1) skal 300 mio. kvoter i reserven for nytilkomne i EU’s emissionshandelssystem være til rådighed frem til 31. december 2015 for at stimulere udførelsen og driften af kommercielle demonstrationsprojekter vedrørende miljømæssigt forsvarlig opsamling og geologisk lagring af CO2 og demonstrationsprojekter vedrørende innovative teknologier for vedvarende energi.

b) Kommissionens afgørelse K(2010) 7499 fastsætter regler og kriterier for udvælgelsen og gennemførelsen af disse projekter og de grundlæggende principper for konvertering af kvoterne og for forvaltning af indtægterne.

c) På grund af EIB’s ekspertise inden for projektudvælgelse og -finansiering har EIB på Kommissionens anmodning indvilliget i at deltage i gennemførelsen af afgørelse K(2010) 7499. Afgørelsen anfører en række opgaver i forbindelse med projektudvælgelse, monetarisering af kvoter og indtægtsforvaltning og videregivelse til medlemsstaterne, som EIB skal udføre på Kommissionens anmodning og vegne og for Kommissionens regning. Kommissionen udarbejder udbudsmaterialet for forslagsindkaldelserne samt arrangerer og iværksætter forslagsindkaldelserne i henhold til dens forpligtelser ifølge afgørelsen.

d) Artikel 4, tredje afsnit, i afgørelse K(2010) 7499 fastsætter, at Kommissionen og EIB skal indgå en aftale om specifikke vilkår og betingelser for EIB's udførelse af dens opgaver.

e) Denne aftale fastsætter de specifikke vilkår og betingelser for EIB's udførelse af dens opgaver i henhold til afgørelse K(2010) 7499 og for Kommissionens udførelse af visse beslægtede opgaverad,

ER BLEVET ENIGE OM FØLGENDE:

AFSNIT 1

INDLEDENDE BESTEMMELSER

Artikel 1

Definitioner

1. Medmindre sammenhængen kræver en anden betydning, har de i denne aftale anvendte udtryk følgende betydning:

Aftale denne samarbejdsaftale inklusive bilag. Afgørelse Kommissionens afgørelse K(2010) 7499 om kriterier for og foranstaltninger til finansiering af kommercielle demonstrationsprojekter vedrørende miljømæssigt forsvarlig opsamling og geologisk lagring af CO2 og demonstrationsprojekter vedrørende innovative teknologier for vedvarende energi under ordningen for handel med kvoter for drivhusgasemissioner i Fællesskabet oprettet ved Europa-Parlamentets og Rådets direktiv 2003/87/EF. CCS- projekter kommercielle demonstrationsprojekter vedrørende miljømæssigt forsvarlig opsamling og geologisk lagring af CO2. RES- projekter demonstrationsprojekter vedrørende innovative teknologier for vedvarende energi. NER 300-proces processen med udvælgelse og finansiering af CCS- og RES-projekter ifølge afgørelsen, som er yderligere specificeret i denne aftale. Forslagsindkaldelser indkaldelser af forslag i henhold til afgørelsens artikel 2, stk. 2, og artikel 5. Beslutninger om tildeling beslutninger om tildeling i henhold til afgørelsens artikel 9. Risiko for manglende opfyldelse risikoen for, at en medkontrahent, som EIB sælger kvoter til, ikke betaler den aftalte pris ved levering. Investeringsrisiko risikoen for, at indtægterne fra monetarisering af kvoterne investeres af EIB i instrumenter, som ved forfaldsdatoen ikke tilbagebetaler kapitalen og/eller renter som aftalt. Referencepris på tidspunktet for en relevant transaktion, den laveste pris af: a) den officielle endelige afviklingspris for den pågældende dag for den daglige ICE ECX EUA futures-kontrakt, som den fastlægges og offentliggøres af den Europæiske Klimabørs, eller b) den pris, der opnås af EIB i forbindelse med den relevante transaktion. Relevant transaktion en aftale om at monetarisere kvoter. EURIBOR (Euro Interbank Offered Rate) rentesatsen for indskud i euro for en periode på tre måneder som offentliggjort kl. 11.00 Bruxelles-tid, eller på et senere tidspunkt accepteret af EIB, på tilpasningsdatoen på Reuters side EURIBOR 01 eller Reuters efterfølgers side, eller, i mangel heraf, på en hvilken som helst anden offentliggørelsesmåde, som EIB har valgt til dette formål. Hvis en sådan rente ikke offentliggøres, skal EIB anmode hovedkontoret for fire større banker i euroområdet, udvalgt af EIB, om at opgive den sats, som hver af dem tilbyder for indskud i euro for en periode på tre måneder, på et tilsvarende beløb ca. kl. 11.00, Bruxelles-tid, på tilpasningsdatoen til hovedbanker på interbankmarkedet i euroområdet. Hvis mindst to satser opgives, vil satsen for tilpasningsdatoen være det aritmetiske gennemsnit af de opgivne satser. Hvis færre end to satser opgives efter anmodning, skal satsen for den pågældende tilpasningsdato være det aritmetiske gennemsnit af de satser, der opgives af større banker i euroområdet, udvalgt af EIB, ca. kl. 11.00, Bruxelles-tid, på den dag, der falder to relevante bankdage efter tilpasningsdatoen for lån i euro på et tilsvarende beløb til førende europæiske banker for en periode svarende til tre måneder. Tilpasningsdato den dag, der falder to relevante bankdage før den første dag i den relevante periode med henblik på at bestemme EURIBOR. Relevant bankdag en hvilken som helst dag, hvor TARGET 2 er åben for afvikling af betalinger i euro. TARGET 2 det transeuropæiske automatiserede realtids bruttoafviklingssystem for ekspresoverførsler. Udgifter et hvilket som helst gebyr og en hvilken som helst afgift, der kræves af markedet for monetarisering af kvoterne, samt en eventuel rente, der genereres af krav om inddækning af margin.

2. Medmindre andet fremgår af konteksten, gælder i forbindelse med denne aftale følgende:

— overskrifter er angivet for overskuelighedens skyld og har ingen indvirkning på udlægningen eller fortolkningen af bestemmelserne i denne aftale,

— ord i ental anses for også at omfatte flertal og omvendt,

— en henvisning til en artikel eller et bilag er en henvisning til den pågældende artikel eller det pågældende bilag i denne aftale, medmindre andet er anført.

Artikel 2

Formål

Denne aftale angiver de specifikke vilkår og betingelser for EIB’s udførelse af opgaver i henhold til afgørelsen i forbindelse med projektudvælgelse, monetarisering af kvoter samt forvaltning og udbetaling af indtægter til medlemsstaterne og visse beslægtede opgaver, der skal udføres af Kommissionen i henhold til afgørelsen.

Artikel 3

Principper og rammer for samarbejdet

1. Samtidig med at Kommissionen og EIB forstærker dialogen og koordineringen med hensyn til de fælles mål om at fremme EU’s politikker, fastholder de hver især deres egen særlige og uafhængige karakter i overensstemmelse med bestemmelserne i traktaten om Den Europæiske Unions funktionsmåde. Kommissionen og EIB har deres egne bestemte mål og arbejdsmetoder, herunder adskilte organisationer og beslutningsprocesser.

2. Kommissionen og EIB anerkender hver især den anden parts karakteristika og begrænsninger, men lægger vægt på vigtigheden af at arbejde sammen og supplere hinanden for at kombinere kompetencer, ressourcer og knowhow ved løsningen af de opgaver og opnåelsen af de mål, der er fastsat i afgørelsen.

Artikel 4

EIB’s rolle

EIB udfører sine opgaver på Kommissionens anmodning og vegne og for dens regning, og Kommissionen er ansvarlig over for tredjeparter. EIB udfører sine opgaver i overensstemmelse med afgørelsen og de vilkår og betingelser, der er fastsat i aftalen, samt i overensstemmelse med egne regler og procedurer, god bankskik og passende forvaltnings- og kontrolforanstaltninger.

Artikel 5

Kommissionens rolle

Kommissionen har det overordnede ansvar for NER-300-processen og for gennemførelsen af aftalen, herunder forberedelsen, iværksættelsen og forvaltningen af forslagsindkaldelser, bemyndigelse og endelig udvælgelse af projekter samt for tildelingen af kontrakter.

Artikel 6

Oversigt over opgaver

1. Inden for de tidsplaner, der er anført i bilag 1, skal EIB:

a) bistå Kommissionen med forberedelsen af udbudsmaterialet for forslagsindkaldelserne, forberedelsen af en proceduremanual for projektevaluering samt forberedelsen af forslagsindkaldelser

b) foretage finansielle og tekniske due diligence-vurderinger af mulige projekter, prioritere projektforslag og indgive anbefaling om tildelingsbeslutninger til Kommissionen, som det er yderligere specificeret i proceduremanualen

c) monetarisere kvoterne samt forvalte og geninvestere indtægterne

d) videregive indtægter til medlemsstaterne til udbetaling

e) returnere overskydende midler til medlemsstaterne

f) rapportere til Kommissionen.

2. Inden for de tidsplaner, der er anført i bilag 2, skal Kommissionen:

a) udarbejde en proceduremanual for projektevaluering

b) sørge for, at de 300 mio. kvoter overføres til EIB og stilles til rådighed for afviklingen af transaktioner

c) rådføre sig med EIB, inden der tages beslutning om tildeling af disponible indtægter, og aftale betalingsplaner med EIB ved beslutninger om tildeling

d) underrette EIB om de tildelingsbeslutninger, der er truffet.

AFSNIT 2

PROJEKTUDVÆLGELSE

Artikel 7

Forberedelse af udbudsmateriale

EIB skal bistå Kommissionen med overvågning og kvalitetskontrol af det arbejde, der udføres af konsulenter ansat af Kommissionen, med hensyn til forberedelse af udbudsmateriale i forbindelse med projektudvælgelse med særligt fokus på følgende:

— proces/dokumenter

— berettigelseskriterier

— metode for finansiel og teknisk due diligence-vurdering og evalueringskriterier

— kontraktmæssige krav og betingelser

— proceduremanual

— arbejdsprogram.

Artikel 8

Proceduremanual

1. Kommissionen forbereder en proceduremanual til projektevaluering, som anfører de evalueringsmetoder, der skal anvendes under due diligence-vurderingen, og som vil være baseret på EIB’s due diligence-procedurer.

2. EIB bistår Kommissionen i forbindelse med forberedelsen af proceduremanualen.

3. Begge parter skal godkende proceduremanualen.

Artikel 9

Forberedelse af forslagsindkaldelserne

I forbindelse med forberedelsen af forslagsindkaldelserne skal EIB:

a) udvikle arbejdsprogrammet for gennemførelse af den finansielle og tekniske due diligence-vurdering af mulige projekter, prioritering af projektforslag og indgivelse af anbefaling om tildelingsbeslutninger til Kommissionen

b) udvikle de styrings- og projektprocesser, der er nødvendige for at styre og overvåge personale, konsulentorganisationer og tredjepartsinteressenter, når EIB udfører sine opgaver i henhold til denne aftale

c) bistå Kommissionen i forbindelse med forberedelsen af iværksættelsen af forslagsindkaldelserne.

Artikel 10

Forslagsevaluering og opfølgning

1. EIB:

a) modtager projektforslag fra medlemsstaterne og kontrollerer, at de er fuldstændige

b) foretager due diligence-vurderingen af mulige projekter i overensstemmelse med de specifikationer, der er angivet i forslagsindkaldelserne og proceduremanualen

c) prioriterer forslagene og indgiver anbefaling om tildelingsbeslutninger til Kommissionen i overensstemmelse med kravene i proceduremanualen

d) bistår Kommissionen i forbindelse med evalueringen af resultatet af den første runde af forslagsindkaldelser og med eventuel forbedring og tilpasning af NER 300-processen.

2. Kommissionen:

a) rådfører sig med EIB, inden der tages beslutning om tildeling af disponible indtægter, og aftaler betalingsplaner med EIB ved beslutninger om tildeling

b) underretter EIB om de tildelingsbeslutninger, Kommissionen har truffet.

AFSNIT 3

MONETARISERING AF KVOTER, FORVALTNING OG UDBETALING AF INDTÆGTER

Artikel 11

Overførsel af kvoter til EIB

Kommissionen sørger for, at de 300 mio. kvoter overføres til EIB og stilles til rådighed for afviklingen af transaktioner, når EU-registret er driftsklart.

Artikel 12

Monetarisering af kvoter

1. Inden for en måned, efter at de 300 mio. kvoter er overført til EIB og stillet til rådighed for afviklingen af transaktioner, skal EIB begynde at monetarisere kvoterne. Dette sker ved at sælge dem enten på en børs, ved privat forhandlede transaktioner (såkaldte OTC-transaktioner) med en eller flere medkontrahenter eller via auktion, forudsat at en sådan auktion gennemføres på en måde, der er forenelig med de mål og principper, som er fastsat i artikel 10, stk. 4, i direktiv 2003/87/EF og dets gennemførelsesbestemmelser.

2. EIB monetariserer tidligst kvoterne til afvikling i december 2013. EIB kræver først betaling fra sine medkontrahenter ved levering af kvoterne.

3. EIB gennemfører monetarisering af kvoterne for at minimere en eventuel indvirkning på markedet for EU-emissionskvoter. EIB fastsætter en monetariseringsmetode, der omfatter tidspunkter og plan for monetariseringen samt fordeling af mængderne i monetariseringsperioden og monetariseringsmåden (børs eller andet). Monetariseringsmetoden skal overholde følgende principper:

a) Mindst 200 mio. kvoter skal være færdigmonitariseret senest 10 måneder efter, at kvoterne er overført til EIB og stillet til rådighed for afviklingen af transaktioner.

b) Monetarisering skal finde sted regelmæssigt og mindst hver anden uge. Monetariseringsmængderne skal fordeles så jævnt som muligt over monetariseringsperioden. Mængderne og tidspunkterne for monetarisering kan justeres for at minimere en eventuel indvirkning på det sekundære marked,

c) EIB sikrer, at monetariseringspriserne ikke afviger betydeligt fra de relevante priser på det sekundære marked over monetariseringsperioden,

d) Rapporter, der som minimum anfører den samlede mængde og de samlede priser for monetariseringen, skal offentliggøres på EIB’s websted på månedsbasis inden for to uger efter hver måneds slutning i monetariseringsperioden.

e) Monetarisering foretages i overensstemmelse med relevante love vedrørende hvidvaskning af penge, finansiering af terrorister og markedsmisbrug, og medkontrahenter, der handler på EIB’s vegne, skal derfor påvise, at de overholder sådanne love.

4. Hovedelementerne i monetariseringsmetoden, herunder den fastlagte monetariseringsperiode og den forventede samlede monetariseringsmængde, offentliggøres på EIB’s websted så hurtigt som muligt, og inden monetariseringen starter. Eventuelle betydelige justeringer skal, hvis det er praktisk muligt, også meddeles mindst en måned forinden.

5. For at minimere risikoen for manglende opfyldelse skal EIB anvende en udvælgelsesproces, der sigter efter udvælgelse af en eller flere professionelle medkontrahenter med en kreditværdighed, som EIB finder acceptabel som led i sin almindelige forretning. Desuden skal EIB i det omfang, EIB’s normale retningslinjer og driftsprocedurer kræver det, kræve, at medkontrahenter stiller sikkerhed som garanti for opfyldelse.

Artikel 13

Indtægtsforvaltning

EIB forvalter indtægterne fra monetariseringen af kvoter i overensstemmelse med de principper for forvaltning af aktiver, der er fastlagt i bilag 3, og med relevante due diligence-standarder. De renter, der er tjent, og som er tilbage efter fratrækning af EIB’s vederlag, skal geninvesteres i overensstemmelse med disse principper for forvaltning af aktiver indtil den endelige udbetaling til medlemsstaterne.

Artikel 14

Udbetaling af indtægterne

1. EIB:

a) videregiver indtægter og, hvor det er relevant, de renter, der er tjent, til medlemsstaterne til deres udbetaling til projekter i overensstemmelse med betalingsplanerne i tildelingsbeslutningerne

b) forvalter og geninvesterer indtægter, der ikke udbetales af medlemsstaterne til projekter, og som returneres til EIB.

2. Betalingsplanerne, der er en del af tildelingsbeslutningerne, skal accepteres af Kommissionen og EIB med henblik på at sikre likviditet og at sikre, at indtægterne er disponible.

AFSNIT 4

AFSLUTTENDE BESTEMMELSER

Artikel 15

Ansvar

1. I overensstemmelse med EIB’s rolle skal EIB’s ansvar i henhold til denne aftale og til eventuelle andre dokumenter, der refereres til heri, være begrænset til udøvelsen af EIB’s opgaver og forpligtelser, som specifikt er anført i aftalen.

2. EIB holdes skadesløs af Kommissionen for eventuelle erstatningsansvar, tab, skadeserstatninger, omkostninger og udgifter, som EIB, dens delegerede, ansatte eller befuldmægtigede pådrager sig under udøvelsen af EIB’s opgaver i henhold til denne aftale og til eventuelle andre dokumenter, der refereres til heri, medmindre dette skyldes EIB’s forsømmelige handlinger eller undladelser eller grov uagtsomhed, forudsat at EIB kan fremlægge tilstrækkelige beviser for et sådant erstatningsansvar, tab, skadeserstatning, omkostning, erstatningskrav eller udgift, og at EIB, hvor det er relevant, omhyggeligt har bestridt et sådant erstatningskrav.

3. Eventuelle erstatningsansvar, tab, skadeserstatninger, omkostninger og udgifter, som EIB har pådraget sig i henhold til det foregående afsnit, herunder erstatningsansvar, tab, skadeserstatninger, omkostninger og udgifter opstået i fortsættelse af investeringsrisiko eller risiko for manglende opfyldelse (under ét betegnet »erstatningsansvar, som EIB har pådraget sig«), som ikke er forsætligt eller forsømmeligt forårsaget af Kommissionen, skal trækkes fra de indtægter, der genereres ved monetariseringen af kvoter, og skal have forret frem for alle andre betalinger, som skal foretages med disse indtægter. Inden fratrækning af en sådan betaling, der ikke er relateret til tab, skadeserstatning, omkostninger eller udgifter i fortsættelse af investeringsrisiko eller risiko for manglende opfyldelse, skal EIB sende en faktura til Kommissionen, som Kommissionen skal godkende, inden betalingen foretages, og en sådan godkendelse kan ikke afvises uden begrundelse.

4. Uanset ovenstående bestemmelser og aftalens bestemmelser i øvrigt skal Kommissionen dog ikke holdes ansvarlig for et erstatningsansvar, som EIB pådrager sig, ud over de indtægter, der er eller vil blive genereret i forbindelse med monetariseringen af kvoterne, medmindre et sådant erstatningsansvar, som EIB har pådraget sig, er forsætligt eller forsømmeligt forårsaget af Kommissionen.

Artikel 16

Vederlag og udgifter

1. EIB modtager et vederlag for udførelsen af sine opgaver i henhold til aftalen. Med forbehold af en ændring af vederlag og tidsplaner i henhold til artikel 17 vil EIB’s vederlag ikke overstige et maksimumbeløb på 45 000 000 EUR (femogfyrre millioner euro).

2. Med forbehold af en ændring af vederlag og tidsplaner i henhold til artikel 17 er betalingsplanen for vederlaget som følger:

a) et årligt vederlag på 3,48 mio. EUR for perioden fra 2010 til den samlede udbudsevaluering (herunder anden runde) er gennemført

b) et årligt vederlag på 0,52 mio. EUR for perioden fra slutdatoen for den samlede udbudsevaluering til 2025

c) et vederlag pr. vurdering på 125 000 EUR pr. CCS-projekt

d) et vederlag pr. vurdering på 56 250 EUR pr. RES-projekt

e) et fast vederlag på 0,05 EUR pr. kvote for monetariseringen af kvoter og indtægtsforvaltning fra monetariseringens start til afslutningen på udbetalingen.

3. EIB modtager renter af vederlag til en sats på 3 måneders EURIBOR plus 10 basispoint, som tilskrives kvartalsvis.

4. EIB's vederlag trækkes fra den indkomst, der stammer fra forvaltning af indtægter, og har forret frem for alle andre betalinger, som skal foretages med denne indkomst, der stammer fra indtægtsforvaltningen. Den indkomst, der stammer fra forvaltning af indtægter, omfatter uden begrænsning indkomst, som stammer fra indtægtsforvaltningen med hensyn til referencepris, defineret som enhver overskridelse af den pris, som EIB har accepteret at monetarisere kvoter til ud over referenceprisen.

5. Enhver udgift, som EIB pådrager sig, trækkes fra de indtægter, der stammer fra monetariseringen af kvoter, og har forret frem for alle andre betalinger, som skal foretages med disse indtægter. Når medkontrahenter udpeges af EIB, skal de relevante udgifter bestemmes på tidspunktet for udvælgelsen af sådanne medkontrahenter.

6. Inden en betaling af vederlag fratrækkes, skal EIB sende en faktura til Kommissionen, som Kommissionen skal godkende, før betalingen foretages.

Artikel 17

Ændring af vederlag og tidsplaner

En passende og forholdsmæssig ændring af bestemmelserne i aftalen vedrørende vederlag og tidsplaner aftales af parterne hurtigst muligt i følgende tilfælde:

a) hvis evalueringsmetoderne og den samlede arbejdsmængde, der er fastlagt i proceduremanualen, indebærer en arbejdsbyrde, som afviger betydeligt fra den, som EIB’s standardprocedurer for due diligence indebærer

b) hvis antallet af projektforslag, som EIB modtager, og/ eller andelen af forslag til CCS- og RES-projekter afviger betydeligt fra det antal og den andel, der er fastsat i bilag 1

c) hvis der forekommer forsinkelser, som ligger uden for EIB’s kontrol og ansvar.

Artikel 18

EIB-lån

EIB kan yde lån til projekter og vil vurdere sådanne projekter og foretage due diligence-vurderinger med henblik på sådanne lån i overensstemmelse med egne regler, principper og procedurer.

Artikel 19

Rapportering

EIB leverer følgende rapporter til Kommissionen:

a) Due diligence: — Arbejdsprogram for evaluering (4 måneder efter iværksættelse af den første forslagindkaldelse) — Rapport om de indsendte forslag (6 uger efter modtagelsen af forslagene fra medlemsstaterne) — En rapport hver tredje måned om vurderingens status (første rapport leveres inden for 3 måneder efter modtagelsen af forslagene fra medlemsstaterne, den sidste rapport leveres efter gennemførelsen af due diligence-vurderingen, prioriteringen og indsendelsen af anbefalinger til Kommissionen) — Rapport om erfaringerne med evalueringen og udvælgelsen for den første runde af forslagsindkaldelser (inden for 2 måneder efter gennemførelsen af due diligence-vurderingen, prioriteringen og indsendelsen af anbefalinger til Kommissionen i forbindelse med den første runde af forslagsindkaldelser).

b) Betalinger: — Årlige rapporter om betaling af indtægter, der er foretaget til medlemsstaterne til udbetaling til projekter, og om indtægter, der er ført tilbage til EIB af medlemsstaterne (den 31. december hvert år fra begyndelsen af udbetalingsperioden til dens ophør) — Endelig rapport om de samlede indtægter, der er betalt til medlemsstaterne til udbetaling til projekter, og resterende indtægter, der er ført tilbage til medlemsstaterne (den 31. december i det år, der følger efter året, hvor udbetalingen slutter).

c) Monetarisering og forvaltning af aktiver: — En rapport hver femte måned om monetariseringsprocessen, første gang fem måneder efter påbegyndelsen af monetariseringen af kvoter — En rapport hver sjette måned om forvaltning af aktiver i overensstemmelse med principperne for forvaltning af aktiver, første gang seks måneder efter, at de første indtægter modtages — Finansieringsoversigter.

Artikel 20

Revision

EIB skal svare på enhver anmodning fra Kommissionen om at præcisere eller efterprøve specifikt indhold i finansielle eller regnskabsmæssige rapporter, som EIB leverer i henhold til aftalen. Hvis Kommissionen anmoder om, at en sådan efterprøvning foretages af en ekstern revisor, skal EIB udpege sine eksterne revisorer til dette formål. EIB har ret til at få dækket eventuelle rimelige omkostninger i forbindelse med EIB’s eksterne revisorer, som EIB pådrager sig som følge af Kommissionens anmodning, på samme måde som, og i tillæg til, dens udgifter i henhold til artikel 16, stk. 5.

Artikel 21

Styringskomité

1. Gennemførelsen af denne aftale skal overvåges af en styringskomité, der som minimum skal bestå af:

— to medlemmer udnævnt af Kommissionen på direktørniveau

— to medlemmer udnævnt af EIB på direktørniveau.

2. Styringskomitéen:

— gennemgår med jævne mellemrum, hvordan aftalens opgaver og mål skrider frem og opfyldes

— gennemgår og fremsætter udtalelser om strategiske og politiske problemstillinger i forbindelse med aftalen

— drøfter og søger en løsning med hensyn til tvister, som parterne har henvist til den i henhold til aftalen

— gennemgår eventuelle andre problemstillinger, der specifikt er den betroet i henhold til aftalen.

3. Styringskomitéen disponerer ved enstemmighed.

4. Styringskomitéens medlemmer disponerer på vegne af den part, der udnævnte dem, og efter dennes instruktioner.

5. De modtager ikke vederlag for deres deltagelse i styringskomitéens møder.

6. Kommissionen varetager styringskomitéens sekretariat (i det følgende benævnt »sekretariatet«).

7. Sekretariatet varetager følgende opgaver:

— udarbejdelse af et forslag til styringskomitéens forretningsorden

— tilrettelægning af styringskomitémøder, herunder udarbejdelse og uddeling af styringskomitédokumenter, dagsorden og referat

— andre eventuelle opgaver, som er fastlagt i samarbejdsaftalen eller af styringskomitéen.

8. Kommunikation mellem parterne vedrørende styringskomitéen foregår via sekretariatet.

9. Styringskomitéen mødes på anmodning af et eller flere medlemmer, men skal mødes mindst to gange om året. Sekretariatet tilrettelægger styringskomitéens møder.

10. Styringskomitéen vedtager på forslag af sekretariatet sin egen forretningsorden.

11. Styringskomitéen vælger sin formand, der skal være en repræsentant for Kommissionen.

Artikel 22

Fortrolighed

Med forbehold af forpligtelsen til fortrolighed, som EIB påtager sig over for tredjeparter, og underlagt artikel 23, forpligter Kommissionen og EIB sig til at fortroligholde og til ikke at videregive til tredjepart nogen som helst dokumenter, oplysninger eller andet materiale, der har direkte forbindelse til denne aftale og andre dokumenter, der refereres til heri, eller som er indhentet i forbindelse med de opgaver, der er udført, og som er klassificeret som fortrolige. Denne forpligtelse skal dog ikke påvirke en eventuel videregivelse af oplysninger, som kræves ifølge en retsforskrift eller en kendelse fra en domstol, der har kompetence på dette område. Dette kan omfatte videregivelse af oplysninger til Europa-Parlamentet eller Rådet i forbindelse med aftalen og især til Revisionsretten.

Artikel 23

Gennemsigtighed

Parterne tilstræber at koordinere offentliggørelsen af aftalen hurtigst muligt efter dens ikrafttræden. EIB udfører sine opgaver i henhold til denne aftale i overensstemmelse EIB’s gennemsigtighedspolitik.

Artikel 24

Ikrafttrædelse

Aftalen træder i kraft på den dato, der falder senest af parternes undertegnelse af aftalen og den dato, hvor afgørelsen træder i kraft.

Artikel 25

Ophør

1. Aftalen ophører i følgende tilfælde:

a) udbetalingens ophør

b) ophævelse af afgørelsen

c) når det efter samråd med den anden part og forelæggelse af sagen for styringskomitéen ikke er lykkedes at afgøre sagen i mindelighed inden for en rimelig tidsperiode, kan den første part ophæve aftalen, når denne part mener, at der er rimelig grund til at antage, at yderligere samarbejde i henhold til aftalen ikke er muligt, fordi den gensidige tillid er brudt, herunder på grund af den anden parts væsentlige og vedvarende overtrædelse af sine forpligtelser i henhold til aftalen.

2. Ved udbetalingens ophør i henhold til a) ovenfor videregiver EIB de midler til medlemsstaterne, som ikke er blevet udbetalt til projekter i overensstemmelse med beslutninger, der tages af Kommissionen på basis af principperne i artikel 10a, stk. 7, i direktiv 2003/87/EF.

3. Ved en tidlig ophævelse af aftalen i henhold til b) eller c) ovenfor videregives alle ikke-monetariserede kvoter, som EIB besidder, alle indtægter fra monetariserede kvoter og al indkomst fra forvaltningen af indtægter, ud over indtægter eller indkomst, der skal bruges til at dække EIB’s vederlag, udgifter, omkostninger, tab eller erstatningsansvar, til Kommissionen (der handler på medlemsstaternes vegne). Aftalens ophør berører ikke parternes pligt til fortsat at udføre deres forpligtelser i henhold til aftalen med hensyn til kvoter, der er blevet monetariseret i henhold til kontrakter med tredjeparter.

4. Ved en tidlig ophævelse af aftalen holder den ene part den anden part skadesløs for eventuelle omkostninger, tab eller erstatningsansvar, der skyldes den tidlige ophævelse af aftalen, når og i det omfang den tidlige ophævelse skyldes den første parts forsømmelighed eller undladelser eller grove uagtsomhed eller ophævelse af aftalen på grund af den første parts manglende opfyldelse af partens væsentlige forpligtelser i henhold til aftalen.

Artikel 26

Lovvalg og bilæggelse af tvister

Aftalen er underlagt EU-rettens almindelige principper. Tvister, der opstår mellem parterne i forbindelse med fortolkningen, anvendelsen eller opfyldelsen af denne aftale og eventuelle dokumenter, der henvises til heri, herunder dens eksistens, gyldighed eller ophør, og som ikke bilægges i mindelighed efter forelæggelse for styringskomitéen, skal forelægges for EU-Domstolen.

Artikel 27

Ændringer, frafald og samtykker

Ændringer, frafald eller samtykker med hensyn til aftalen skal ske skriftligt og undertegnes af bemyndigede repræsentanter for hver af parterne.

Artikel 28

Overdragelse

Ingen af parterne kan helt eller delvist overdrage sine rettigheder eller forpligtelser i henhold til denne aftale uden den anden parts forudgående skriftlige samtykke.

Artikel 29

Meddelelser

1. Alle varsler og andre meddelelser i forbindelse med denne aftale fra den ene part til den anden sendes til følgende adresser:

for Kommissionen: Europa-Kommissionen Generaldirektoratet for Klima Til direktøren for direktorat C Rue de la Loi/Wetstraat 200 1049 Bruxelles/Brussel BELGIQUE/BELGIË for EIB: Den Europæiske Investeringsbank Til Generaldirektøren Direktoratet for finansiering i EU og kandidatlandene 100, boulevard Konrad Adenauer 2950 Luxembourg LUXEMBOURG

2. Ændringer i ovennævnte adresser er først gyldige, når den anden part er blevet underrettet om dem.

Artikel 30

Bilag

Betragtningerne og de følgende bilag udgør en integrerende del af denne aftale.

Bilag 1 : Tidsplaner for EIB Bilag 2 : Tidsplaner for Kommissionen Bilag 3 : Principper for forvaltning af aktiver

Denne aftale er udstedt i fire originaler på engelsk, hvoraf hver part har to eksemplarer, undertegnet nedenstående dag og år.

Bruxelles, den 3. november 2010. London, den 4. november 2010. For og på vegne af Europa-Kommissionen Jos DELBEKE Generaldirektør For og på vegne af Den Europæiske Investeringsbank Simon BROOKS Næstformand

(1) EUT L 275 af 25.10.2003, s. 32.

BILAG I Tidsplaner for EIB Med forbehold af en ændring af vederlag og tidsplaner i henhold til artikel 17 er tidsplanerne for EIB vist i de følgende to tabeller. Tidsplanerne nedenfor er baseret på et anslået totalt antal projektforslag for begge indkaldelser på 165, hvoraf: a) 20 projektforslag vedrører CCS-projekter og 90 projektforslag vedrører RES-projekter ved den første forslagsindkaldelse, og b) 10 projektforslag vedrører CCS-projekter og 45 projektforslag vedrører RES-projekter ved den anden forslagsindkaldelse. 1.a) Første forslagsindkaldelse Opgaver Tidsplan Kommissionens iværksættelse af første forslagsindkaldelse Udvikle arbejdsprogram og rapportere til Kommissionen 4 måneder efter iværksættelse af forslagsindkaldelse Medlemsstaternes indsendelse af forslag til EIB Modtagelse af forslag, vurdering af fuldstændighed og rapport til Kommissionen 6 uger efter modtagelsen af forslagene Rapporter om vurderingens status Hver tredje måned, første gang tre måneder efter modtagelsen af forslag og sidste gang efter vurderingen er gennemført Udførelse af due diligence-vurdering, prioritering og anbefalinger vedrørende tildelingsbeslutninger 9 måneder efter modtagelsen af forslagene Rapport om erfaringer efter den første forslagsindkaldelse 2 måneder efter gennemførelsen af vurderingen af den første forslagsindkaldelse 1.b) Anden forslagsindkaldelse Opgaver Tidsplan Kommissionens iværksættelse af anden forslagsindkaldelse Udvikle arbejdsprogram og rapportere til Kommissionen 4 måneder efter iværksættelse af forslagsindkaldelse Medlemsstaternes indsendelse af forslag til EIB Modtagelse af forslag, vurdering af fuldstændighed og rapport til Kommissionen 6 uger efter modtagelsen af forslagene Rapporter om vurderingens status Hver tredje måned, første gang tre måneder efter modtagelsen af forslag og sidste gang efter vurderingen er gennemført Udførelse af due diligence-vurdering, prioritering og anbefalinger vedrørende tildelingsbeslutninger 9 måneder efter modtagelsen af forslagene Generelt Rapporter om betaling af indtægter til medlemsstaterne til udbetaling til projekter 31. december hvert år, fra begyndelsen af udbetalingsperioden til dens ophør Endelig rapport om betaling af indtægter til medlemsstaterne 31. december i det år, der følger efter året, hvor udbetalingen slutter Monetarisering og forvaltning af aktiver Monetarisering — Monetarisering påbegyndes inden for en måned efter, at de 300 mio. kvoter er overført til EIB og stillet til rådighed for afviklingen af transaktioner, — Mindst 200 mio. kvoter skal være færdigmonitariseret senest 10 måneder efter, at kvoterne er overført til EIB og stillet til rådighed for afviklingen af transaktioner, — Monetarisering finder sted med jævne mellemrum og mindst hver anden uge, og mængderne fordeles så jævnt som muligt over monetariseringsperioden. Rapport om monetarisering Hver femte måned, første gang fem måneder efter monetariseringen af kvoter er påbegyndt Rapport om forvaltning af aktiver Hver sjette måned, første gang seks måneder efter de første indtægter er modtaget Finansieringsoversigt En gang om året, første gang ved udgangen af det år, hvor monetariseringen af kvoter er påbegyndt Videregivelse af overskydende midler til medlemsstaterne Udbetalingsperiodens ophør

BILAG 2 Tidsplaner for Kommissionen Opgaver Tidsplan Levere proceduremanual for projektevaluering På datoen for iværksættelse af første forslagsindkaldelse Overføre kvoter til EIB Når EU-registret er driftsklart Underrette EIB om tildelingsbeslutninger Inden for 14 dage efter tildelingsbeslutninger